**Projektas**



**KĖDAINIŲ RAJONO SAVIVALDYBĖS TARYBA**

**SPRENDIMAS**

**DĖL KĖDAINIŲ RAJONO SAVIVALDYBĖS TARYBOS 2019 M. BALANDŽIO 17 D. SPRENDIMO NR. TS-70 „DĖL KĖDAINIŲ RAJONO SAVIVALDYBĖS MERO PAVADUOTOJO SKYRIMO“ PAKEITIMO**

2020 m. birželio 22 d. Nr. SP-187

Kėdainiai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos valstybės politikų ir valstybės pareigūnų darbo apmokėjimo įstatymo 3 straipsnio 1 dalimi, priedėlio I skyriaus 5.2 papunkčiu, atsižvelgdama į Vyriausybės atstovo Kauno ir Marijampolės apskrityse 2020 m. kovo 3 d. reikalavimą Nr. (5.2)-TR2-6 „Dėl Lietuvos Respublikos valstybės politikų ir valstybės pareigūnų darbo apmokėjimo įstatymo Nr. VIII-1950 5 straipsnio ir priedėlio pakeitimo įstatymo 2 straipsnio nuostatų įgyvendinimo“, Kėdainių rajono savivaldybės taryba n u s p r e n d ž i a:

Pakeisti Kėdainių rajono savivaldybės tarybos 2019 m. balandžio 17 d. sprendimo Nr. TS-70 „Dėl Kėdainių rajono savivaldybės mero pavaduotojo skyrimo“ 2 punktą ir jį išdėstyti taip:

„2. Nustatyti Kėdainių rajono savivaldybės mero pavaduotojui 15,6 pareiginės algos koeficientą (baziniais dydžiais) ir pareiginės algos priedą už ištarnautus Lietuvos valstybei metus, mokant pagal Lietuvos Respublikos valstybės politikų ir valstybės pareigūnų darbo apmokėjimo įstatymą.“

Šis sprendimas per vieną mėnesį nuo sprendimo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administraciniam teismui bet kuriuose šio teismo rūmuose.

Savivaldybės meras

Dalius Ramonas Arūnas Kacevičius Rūta Švedienė

2020-06- 2020-06- 2020-06-

Kėdainių rajono savivaldybės tarybai

**AIŠKINAMASIS RAŠTAS**

**DĖL KĖDAINIŲ RAJONO SAVIVALDYBĖS TARYBOS 2019 M. BALANDŽIO 17 D. SPRENDIMO NR. TS-70 „DĖL KĖDAINIŲ RAJONO SAVIVALDYBĖS MERO PAVADUOTOJO SKYRIMO“ PAKEITIMO**

2020 m. birželio 18 d.

Kėdainiai

**Parengto sprendimo projekto tikslai:**

Savivaldybės tarybai yra teikiamas sprendimo projektas, kurio tikslas pakeisti Kėdainių rajono savivaldybės mero pavaduotojui darbo užmokestį.

**Sprendimo projekto esmė**, **rengimo priežastys ir motyvai:**

2020 m. kovo 3 dieną gautas Vyriausybės atstovo Kauno ir Marijampolės apskrityse reikalavimas Nr. (5.2)-TR2-6 (pridedamas), įgyvendinti Lietuvos Respublikos valstybės politikų ir valstybės pareigūnų darbo apmokėjimo įstatymo Nr. VIII-1950 5 straipsnio ir priedėlio pakeitimo įstatymo 2 straipsnio nuostatas, kuriomis pakeistas Lietuvos Respublikos valstybės politikų ir valstybės pareigūnų darbo apmokėjimo įstatymo priedėlio I skyriaus „Valstybės politikų pareiginės algos“ 5 punktas. Nurodoma, kad 2019 m. balandžio 17 d. sprendimu Nr. TS-70 „Dėl Kėdainių rajono savivaldybės mero pavaduotojo skyrimo“ nustatytas mero pavaduotojo pareiginės algos koeficientas neatitinka minėto įstatymo nuostatų.

Pagal Lietuvos Respublikos vietos savivaldos įstatymo 16 straipsnio 2 dalies 3 punktą ir 19 straipsnio 11 dalį savivaldybės Taryba priima sprendimą dėl savivaldybės mero pavaduotojo darbo užmokesčio nustatymo. Pagal Lietuvos Respublikos valstybės politikų ir valstybės pareigūnų darbo apmokėjimo įstatymo 3 straipsnio 1 dalį darbo užmokestis susideda iš pareiginės algos ir priedo už ištarnautus Lietuvos valstybei metus. Minėto įstatymo priedėlio I skyriaus 5 punkto pastabose nurodyta, kad savivaldybės mero pavaduotojo pareiginei algai taikytinas koeficientas nustatomas atsižvelgiant į savivaldybės gyventojų skaičių, nustatytą pagal kalendorinių metų, einančių prieš kalendorinius metus, kuriais vyko paskutiniai savivaldybių tarybų rinkimai, sausio 1 dienos gyvenamąją vietą deklaravusių asmenų ir neturinčių gyvenamosios vietos asmenų apskaitos duomenis, paskelbtus Lietuvos Respublikos gyventojų registro tvarkytojo interneto svetainėje Lietuvos Respublikos gyventojų registro tvarkytojo nuostatuose nustatyta tvarka ir terminais. 2018 m. sausio 1 d. VĮ Registrų centro duomenimis Kėdainių rajono savivaldybėje bendras gyventojų skaičius 52 603. Kadangi Kėdainių rajono savivaldybė pagal 2018 m. sausio 1 d. gyventojų skaičių patenka į intervalą nuo 50 tūkst. gyventojų iki 100 tūkst. gyventojų, todėl Kėdainių rajono savivaldybės mero pavaduotojui turėtų būti nustatytas 15,6 (buvo 15) pareiginės algos koeficientas, toks dydis ir yra pateikiamas sprendimo projekte. Priedą už ištarnautus valstybei metus sudaro 1 procentas valstybės politiko pareiginės algos už kiekvienus tarnybos Lietuvos valstybei metus. Tarnybos stažo skaičiavimo tvarką nustato Vyriausybė. Priedas už ištarnautus Lietuvos valstybei metus skaičiuojamas ir mokamas teisės aktų nustatyta tvarka.

**Lėšų poreikis (jeigu sprendimui įgyvendinti reikalingos lėšos):**

Sprendimui įgyvendinti papildomai lėšų nereikės, bus mokama iš lėšų, skirtų darbo užmokesčiui.

**Laukiami rezultatai:**

Priėmus sprendimą bus įgyvendintos Lietuvos Respublikos valstybės politikų ir valstybės pareigūnų darbo apmokėjimo įstatymo Nr. VIII-1950 5 straipsnio ir priedėlio pakeitimo įstatymo 2 straipsnio nuostatos.

**Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  |  |
| *Finansams* |  |  |
| *Socialinei aplinkai* |  |  |
| *Viešajam administravimui* |  |  |
| *Teisinei sistemai* |  |  |
| *Kriminogeninei situacijai* |  |  |
| *Aplinkai* |  |  |
| *Administracinei naštai* |  |  |
| *Regiono plėtrai* |  |  |
| *Kitoms sritims, asmenims ar jų grupėms* |  |  |

**\*** Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Teisės ir personalo skyriaus vedėjas Dalius Ramonas